b'\n_START_ARTICLE_\nLle\xc3\xb3 Fontova i Mareca\n_START_SECTION_\nBiografia\n_START_PARAGRAPH_\nCasat amb Catalina Planes amb qui va tenir tres fils. La seva filla Caterina Fontova i Planes (Barcelona, 1866 - Buenos Aires, 1924) va ser actriu. Els seus dos fills van ser m\xc3\xbasics: en Lle\xc3\xb3 (1875 - 1949) i en Conrad Abelard Fontova i Planes (Barcelona, 1865 - Buenos Aires, 1923). Aquest darrer estudi\xc3\xa0 amb  Vidiella i Pedrell abans d\'emigrar a Buenos Aires (1897), on fund\xc3\xa0 l\'"Instituto Musical Fontova" (1904), juntament amb el seu germ\xc3\xa0, i hi va exercir la composici\xc3\xb3._NEWLINE_Va dirigir el Teatre del Bon Retir.\n_START_SECTION_\nTraject\xc3\xb2ria professional\n_START_PARAGRAPH_\nComen\xc3\xa7\xc3\xa0 en el m\xc3\xb3n del teatre actuant al Teatre dels Camps Elisis amb el pseud\xc3\xb2nim de Fontseca. Mantenia una estreta relaci\xc3\xb3 amb Pitarra i \xc3\xa9s amb ell i Joaquim Dimas els que van fundar la companyia teatral \xe2\x80\x9cLa Gata\xe2\x80\x9d, el 1864, i m\xc3\xa9s tard, la companyia Teatre Catal\xc3\xa0. El 1890 per problemes de salut abandon\xc3\xa0 la companyia Teatre Catal\xc3\xa0, tot i que encara actu\xc3\xa0 al Teatre Novedades. El mateix any Santiago Rusi\xc3\xb1ol va escriure expressament per a ell, el mon\xc3\xb2leg L\'home de l\'orgue.\n_START_SECTION_\nFons\n_START_PARAGRAPH_\nEl Centre de Documentaci\xc3\xb3 i Museu de les Arts Esc\xc3\xa8niques conserva una part del fons de l\'actor, on es poden trobar fotografies de les seves interpretacions, i fins i tot, cartes de condol per la seva mort.'